jkorsvik/nowiki_second_scrape_merged huggingface dataset:
Firetornet istidskreps

Firetornet istidskreps (Pallaseopsis quadrispinosa) er et krepsdyr av gruppen amfipoder som lever i ferskvann. Den var tidligere kjent under de vitenskapelige navnene Pallasea quadrispinosa og Pallasiola quadrispinosa.Den er som andre amfipoder flattrykt fra sida. På oversida av bakkroppen er det fire små pigger som har gitt arten navn. Den blir 15–25 mm lang. Fargen varierer fra gulgrå til brungrå og teglrød. Den er en ferskvannsart, men det er gjort noen spredte funn i de minst salte delene av Østersjøen. Føden består av blant annet alger, hjuldyr, fjærmygglarver, vannlopper, hoppekreps og detritus.
Firetornet istidskreps tilhører de såkalte istidskrepsene og er utbredt i dype og kalde innsjøer i Nord-Europa. I motsetning til andre istidskrepser har den ikke noe motstykke i havet. I Norge finnes arten i mange innsjøer på Østlandet, og den ble høsten 2012 også oppdaget i Stokkalandsvatnet på Jæren. 
På 1960 og -70-tallet ble mysis (Mysis relicta) satt ut i flere innsjøer i Trøndelag som et avbøtende tiltak i forbindelse med kraftutbygging. Firetornet istidskreps fulgte med i flere av disse utsettingene. De første utsettingene var i Benna i Gaula-vassdraget. En vet med sikkerhet at firetornet istidskreps ble satt ut i Stugusjøen, Selbusjøen og Gjevillvatnet sammen med mysis. I Nea-Nidelvvassdraget finnes arten nå helt ned til Nedre Leirfoss. Den har klart å spre seg til Jonsvatnet gjennom en tunnel, men er ikke vanlig der i motsetning til mysis. Fra Gjevilvatnet har mysis og firetornet istidskreps spredt seg til Ångardsvatnet og Dalsvatnet. Firetornet istidskreps er ikke påvist i Namsenvassdraget eller Bangsjøan/Snåsavatnet selv om mysis ble satt ut i og fortsatt forekommer i disse vassdragene.


== Referanser ==


== Litteratur ==
I. Spikkeland, B. Kinsten og G. Kjellberg (2012). Istidskreps på Jæren. Ørje: Østfoldmuseene. Arkivert fra originalen 13. september 2018. Besøkt 13. mai 2017. 
B. Kinsten (2012). De glacialrelikta kräftdjurens utbredning i Sverige (PDF). Göteborg: Havs- och vattenmyndigheten. ISBN 978-91-87025-01-3. 
A. Kołodziejczyk og W. Niedomagała (2009). «Relict invertebrates in lacustrine habitats: life history of Pallaseopsis quadrispinosa (Sars, 1867) (Amphipoda: Gammaridae) in a deep mesotrophic lake» (PDF). Pol. J. Ecol. 57 (4): 729–740. ISSN 1505-2249. 


== Eksterne lenker ==
(en) Firetornet istidskreps – oversikt og omtale av artene i WORMS-databasen 
(en) Firetornet istidskreps i Global Biodiversity Information Facility 
(no) Firetornet istidskreps hos Artsdatabanken 
(sv) Firetornet istidskreps hos Dyntaxa 
(en) Kategori:Pallaseopsis quadrispinosa – bilder, video eller lyd på Wikimedia Commons 
Vassdragsforbundet – Det gåtefulle mjøsdjupet
Stavanger Aftenblad – Sjeldne istidskreps i Jærvatn Arkivert 5. mars 2016 hos Wayback Machine.
«Pallasiola quadrispinosa». Artsdatabanken. Arkivert fra originalen 14. september 2013. Besøkt 24. mai 2013.
Farnace

Farnace  er tittelen på flere operaverk fra barokken til forskjellige librettoer. Den tidligste utgaven ble skrevet av Lorenzo Morari med musikk av Antonio Caldara, og denne hadde premiere i Teatro San Angelo i Venezia i 1703. Det mest kjende librettoen om dette temaet ble skrevet av Antonio Maria Lucchini og satt til musikk av Leonardo Vinci i 1724.
Farnace, med musikk av den italienske komponisten Antonio Vivaldi (1678-1741) hadde premiere 1727 ved St. Angelo teater i Venezia. Den var populære da den kom, men ble så glemt fram til slutten av 1900-tallet.
Den tredje Farnace ble komponert av Francesco Corselli (1705-1778) (som var født i Frankrike som François Courcelle). Corselli sin Farnace hadde premiere i Madrid ved det kongelige teateret Buen Retiro i 1739.  Andre utgaver ble komponerte så seint som i 1780-åra. En av de mest kjente seinere utgavene ble komponert av Josef Mysliveček for Teatro San Carlo i Napoli i 1767.  Det er likevel Vivaldi sin utgave som blir framført mest i dag.


== Roller og stemmer (Vivaldi) ==


== Referanser ==
Griselda (Vivaldi)

Griselda er en dramma per musica i tre akter av Antonio Vivaldi. Operaen benytter en revidert utgave av en italiensk libretto fra 1701 av Apostolo Zeno som var basert på Giovanni Boccaccio sin Dekameronen (X, 10, «Den tålmodige Griselda»). Librettisten Carlo Goldoni ble leid inn for å tilpasse librettoen for Vivaldi. Operaen ble første gang framført i Venezia på Teatro San Samuele 18. mai 1735.


== Roller ==


== Referanser ==


== Eksterne lenker ==
Audio: Cecilia Bartoli synger arien til Costanza Agitata da due venti
Sogndalstrand Kulturhotell

Sogndalstrand Kulturhotell er et hotell som ligger i Sogndalstrand i Sokndal i Rogaland. Hotellet ble etablert i 1996. Det var Ildsjelene Eli Laupstad Omdal og Jan Oddvar Omdal som startet en krambukafe i 1994 i Sogndalsstrand, stedet var da  i ferd med å forfalle. De startet en idealistisk dugnadsinnsats for å sette fokus på den unike landsbyen fra seilskutetiden. I 1996 kunne de åpne hotellet etter en omfattende restaurering. 
Hotellet består av 8 hus frå 1800-tallet, det eldste huset er fra 1831. Alle husene til hotellet og resten av den gamle bebyggelsen i Sogndalstrand ble fredet i juni 2005Hotellet har 24 overnattingsrom, restaurant, konditori, konferanserom og en fengselspub.
Sogndalstrand Kulturhotell ble regionvinner av Ganefart for området Aust-Agder, Vest-Agder og Rogaland i 2010.


== Bilder ==

		
		
		


== Referanser ==


== Kilder ==
dehistoriske.no Sogndalstrand Kulturhotell
La Silvia

La Silvia (RV 734) er en dramma pastorale per musica i tre akter av Antonio Vivaldi til en italiensk libretto av Enrico Bissari. Den ble først framført den 28. august 1721 på Teatro Regio Ducale i Milano i forbindelse med fødselsdagsfeiringen til den østerrikske keiserinnen Elisabeth Kristine, hustru til keiser Karl VI av Østerrike.


== Bakgrunn ==
I 1718 hadde Vivaldi blitt nominert til maestro di cappella di camera, ved hoffet til Filipp von Hessen-Darmstadt i Mantova som han komponerte Armida al campo d'Egitto, Teuzzone, Scanderbeg (alle 1718) og så Tito Manlio (1719) og La Candace (1720) for. Da han kom tilbake til Venezia, etter å ha framført La verità in cimento på Teatro Sant'Angelo, ble Vivaldi, sammen med Giovanni Porta, Anna Maria Strada og andre en av skyteskivene til komponisten Benedetto Marcello i den satiriske pamfletten hans Il teatro alla moda (skrever 1718-1719, publisert 1720).Teksten til Bissari ble opprinnelig skrevet i 1710 som et skuespill for prinsesse Teresa Kunegunda Sobieska, den andre hustruen til den bayerske kurfyrsten Maximillian II Emmanuel. Operaen ble framført på ny i Milano i 1723 og 1724. 8 av ariene er bevarte i Biblioteca Nazionale di Torino.


== Roller ==


== Referanser ==
Sportsklubben Trygg (Stavanger)

Sportsklubben Trygg (stiftet 1927) var et norsk idrettslag fra Stavanger.
SK Trygg var medlem av Arbeidernes Idrettsforbund (AIF), og kom bl.a. helt til finalen i arbeidermesterskapet i fotball i 1931. I finalen ble det tap 0-6 mot Sprint.
SK Trygg ble slått sammen med Hetland Idrettsforening til Hetland-Trygg i 1947.
I 1948 fikk den sammenslåtte klubben navnet Idrettslaget Odin.


== Referanser ==
Hetland Idrettsforening

Hetland Idrettsforening (stiftet 1919) var et norsk idrettslag fra Stavanger.
Hetland IF var medlem av Arbeidernes Idrettsforbund (AIF), og vant bl.a. Arbeidermesterskapet i fotball i 1927. 
Finalen mot Ørn Trondheim ble forøvrig ikke spilt før i mai 1928 på grunn av pengemangel i AIF.
Hetland IF ble slått sammen med SK Trygg til Hetland-Trygg i 1947.
I 1948 fikk den sammenslåtte klubben navnet Idrettslaget Odin.


== Referanser ==
Filosofiåret 1500

Filosofiåret 1500 er en oversikt over hendelser, utgivelser og personer med tilknytning til filosofi i 1500.


== Hendelser ==


== Publikasjoner ==
Desiderius Erasmus, Collectanea Adagiorum (1500)


== Fødsler ==
3. mars – Reginald Pole, engelsk katolsk erkebiskop, kardinal og humanist (død 1558)
Gómez Pereira, spansk filosof og lege (død 1567)
Sperone Speroni, italiensk forfatter og filosof (død 1588)


== Dødsfall ==
23. juni – Ludovico Lazzarelli, italiensk poet og filosof (født 1447)
Chen Baisha, Kinas mest kjente konfucianske høylærde, diktere og kalligrafer på Mingdynastiets tid (født 1428)
Ch'en Hsien-chang, filosof (født 1428)


== Se også ==
Filosofi på 1500-tallet
Musikkåret 1579

Musikkåret 1579 er en oversikt over hendelser, fødte og avdøde musikkpersonligheter i 1579.


== Hendelser ==


== Publikasjoner ==
Orlando di Lasso – Corona di Madrigali


== Fødsler ==
25. mars - Giovanni Briccio, italiensk maler, dramatiker og musiker (død 1645)
ukjent dato - John Amner, engelsk komponist, Informator choristarum ved Ely-katedralen (død 1641)
sannsynligvis - Melchior Franck, tysk komponist (død 1639)


== Dødsfall ==
ukjent dato - Miguel de Fuenllana, spansk vihuelist og renessansekomponist (født ca. 1500)
sannsynligvis - David Peebles, skotsk komponist (ukjent fødselsår)
19521 Chaos

19521 Chaos (/ˈkeɪ.ɒs/), tidligere kjent under det midlertidige navnet 1998 WH24, er et klassisk Kuiperbelteobjekt eller cubewano som ikke har noen baneresonans med noen annen planet i solsystemet. Det er mest sannsynlig en dvergplanet. Chaos ble oppdaget 19. november 1998 av Deep Ecliptic Survey med et 4m teleskop ved Kitt Peak National Observatory. Objektets albedo er 0.050+0.030−0.016, med en absolutt størrelsesklasse på 4.9, noe som gir en diameter på 600+140−130 km. Objektet er oppkalt etter den primordiale eksistensen Khaos i gresk mytologi.


== Referanser ==


== Eksterne lenker ==

(en) 19521 Chaosʼ baneparametre hos JPL Small-Body Database 
(en) 19521 Chaosʼ oppføring hos Minor Planet Center 
(en) 19521 Chaos i Unified Astronomy Thesaurus 
(en) Orbital simulation from JPL (Java) / Efemerider
Zhang Yitang

Zhang Yitang (kinesisk: 张益唐, pinyin: Zhāng Yìtáng), også kalt Tom Zhang eller Yitang Zhang, er en kinesisk matematiker som beskjeftiger seg med tallteori. 
Han har sin høyere matematiske utdannelse fra Pekinguniversitetet og fra det amerikanske Purdue University (doktorgrad i 1992; i The Jacobean conjecture and the degree of field extension). Han underviser for tiden (2013) ved University of New Hampshire.
I mai 2013 lanserte han i fagtidsskriftet Annals of Mathematics et bevis som anses som et viktig gjennombrudd i forbindelse med  tvillingprimtallsformodningen. 


== Referanser ==
Nettbuss Scandinavian Open 2012

Nettbuss Scandinavian Open 2012 var en firenasjoners håndballturnering for europeiske kvinnelandslag som ble arrangert i Drammenshallen i Drammen i perioden 13.-15. juli 2012, som oppkjøring til Sommer-OL 2012.


== Tabell ==
Kilde: handball.no


== Kamper ==


== All Star Team ==


== Se også ==
Nettbuss Open 2013


== Eksterne lenker ==
Håndballforbundets side om Nettbuss Scandinavian Open 2012
Nettbuss Open 2013

Nettbuss Open 2013 var en firenasjoners håndballturnering for kvinnelandslag som ble arrangert i Lisebergshallen i Göteborg i perioden 24.-26. mai 2013. Den ble vunnet av Sverige foran Serbia og Norge, selv om alle de tre lagene endte på 4 poeng, da Sverige var best på innbyrdes oppgjør.Turneringen blir av Sverige og Island brukt som oppkjøring til de europeiske kvalifiseringskampene om plass i Håndball-VM 2013 for kvinner, hvor de møter henholdsvis Polen og Tsjekkia. Norge og Serbia er allerede kvalifisert for mesterskapet som regjerende mester og vertsnasjon.


== Tabell ==
Kilde: Svenskhandboll.se


== Kamper ==


== All Star Team ==


== Norges tropp ==
Spillere i utenlandske klubber (unntatt Ida Bjørndalen) og Larvikspillere deltar ikke på samlingen.

1 21.5: Ingrid Ødegård, Mari Molid og Kristine Lunde-Borgersen har meldt forfall til samlingen. Emily Stang Sando, Tonje Løseth og Malin Holta er innkalt i stedet.2 24.5 Kristin Nørstebø slutter seg til troppen.

ReserverKilde: Handball.no


== Sveriges tropp ==
Kilde: Svenskhandboll.se


== Se også ==
Nettbuss Scandinavian Open 2012


== Referanser ==


== Eksterne lenker ==
Håndballforbundets side om Nettbuss Open 2013
Håkan Jeppsson

Håkan Lennart Jeppsson (født 6. mai 1961, død 7. desember 2018) var en svensk økonom og forretningsmann, og styreleder i Malmö FF mellom 2010 og 2018. Jeppsson var økonomiutdannet ved Lunds universitet.


== Karriere ==


=== Som sportsutøver ===
I sine yngre dager spilte Jeppsson fotball for Malmö FF, samtidig som han spilte bordtennis for IK Pallas. Etter et par år som aktiv i begge idretter, bestemte Jeppsson seg for å slutte med fotball, og satse på en karriere som profesjonell bordtennisspiller. Jeppssons aktive karriere var i en god periode for svensk bordtennis, som dominerte i idretten på verdensbasis på 1970- og 80-tallet. Etter en tid gikk han lei av et liv som en profesjonell idrettsutøver, og han begynte studiene innen internasjonal økonomi ved Lunds universitet.


=== Sivil karriere ===
Etter endt utdanning jobbet Jeppsson seg til bedre posisjoner innen svensk næringsliv. Jeppsson hadde en ledende stilling i Papyrus AB fra 1999 til 2001, og var senere konsernsjef i BE Group. Jeppsson var konsernsjef i Inwido fra 2009 av.


=== Styreleder i Malmö FF ===
Jeppsson ble valgt inn i Malmö FFs styre i 2004. Han ble etter hvert valgt til nestleder i styret, hvor Bengt Madsen var valgt til styreleder. I 2010, da Madsen bestemte seg for ikke å stille til gjenvalg, var Jeppsson eneste kandidat til å etterfølge ham, noe han også gjorde 18. februar 2010. I Første sesong med Jeppsson som styreleder, og i det som var klubbens hundreårsjubileum, vant Malmö FF sitt 16. svenske mesterskap.
Malmö FF hadde flyttet fra sin tidligere hjemmebane Malmö stadion, til Swedbank Stadion, året før Jeppsson tok over klubbens ledelse. Det nye stadionet skapte økonomiske muligheter, men utgjorde også en risiko for klubben. Denne risikoen ble synliggjort da klubben for 2010-sesongen rapporterte om et underskudd på 30 millioner SEK. Malmö FFs administrerende direktør, Pelle Svensson, gikk av, og Jeppsson annonserte flere innstrammingstiltak for å snu resultatet til overskudd. Et av tiltakene som ble iverksatt, var en økning av Malmö FFs eierandel av Swedbank Stadion til 75 %, for å redusere klubbens kostnader, samt øke inntektene. Jeppsson beholdt vervet som styreledere til sin bortgang i 2018.


== Referanser ==


== Eksterne lenker ==
«Håkan Jeppsson», presentasjon på Malmö FFs hjemmeside (sv)
Filosofiåret 1913

Filosofiåret 1913 er en oversikt over hendelser, utgivelser og personer med tilknytning til filosofi i 1913.


== Hendelser ==
Rabindranath Tagore mottar nobelprisen i litteratur.


== Publikasjoner ==
Edmund Husserl, Ideas: General Introduction to Pure Phenomenology (1913)
Walther Rathenau, Zur Mechanik des Geistes (1913)
Rosa Luxemburg, The Accumulation of Capital (1913)
Max Scheler, Formalism in Ethics and Non-Formal Ethics of Values (1913-16, opprinnelig utgitt på tysk som Der Formalismus in der Ethik und die materiale Wertethik)
Niels Bohr, On the Constitution of Atoms and Molecules (1913)


== Fødsler ==
13. januar - Gilbert Cesbron, fransk forfatter og filosof (død 1979)
2. februar - Masanobu Fukuoka, japansk botaniker og filosof (død 2008)
27. februar – Paul Ricœur, fransk filosof (død 2005)
3. mars – Roger Caillois, fransk forfatter, oversetter og intellektuell som arbeidet innen litteraturkritikk, sosiologi og filosofi (død 1978)
10. mars – Adam Schaff, polsk filosof (død 2006)
13. mars – Paul Grice, engelsk filosof (død 1988)
26. april - Bruno Leoni, italiensk filosof, jurist og statsviter (død 1967)
7. mai – François Brousse, fransk poet og filosof (død 1995)
18. mai – Nicolás Gómez Dávila, kolombiansk filosof (død 1994)
9. juli – Georg Picht, tysk religionsfilosof og pedagog (død 1982)
17. juli – Roger Garaudy, fransk forfatter og filosof (død 2012)
25. september
Norman O. Brown, klassisist fra USA som arbeider innen vestlig filosofi (død 2002)
Hermann Krings, tysk filosof (død 2004)


== Dødsfall ==
22. februar – Ferdinand de Saussure, sveitsisk lingvist og ekspert innen semiotikk (født 1857)
29. mars - Wilhelm Schuppe, tysk filosof (født 1836)
24. juni - Giuseppe Allievo, italiensk filosof og pedagog (født 1830)
23. september - Pietro Taglialatela, italiensk pastor, filosof og forfatter (født 1829)
7. november – Alfred Russel Wallace, britisk antropolog, biolog (evolusjonsbiolog), zoolog og vitenskapsmann (født 1823)
21. november – Francesco Acri, italiensk filosof og filosofihistoriker (født 1834)
26. desember - Giorgio Politeo, italiensk filosof og pedagog (født 1827)
		
		
		
		
		
		


== Referanser ==
Filosofiåret 1623

Filosofiåret 1623 er en oversikt over hendelser, utgivelser og personer med tilknytning til filosofi i 1623.


== Hendelser ==


== Publikasjoner ==
Francis Bacon, De Augmentis Scientiarum (1623)
Galileo Galilei, Probermesteren (Il Saggiatore) (1623)
Patrick Scot, The Tillage of Light (1623)


== Fødsler ==


== Dødsfall ==

		
		


== Referanser ==


== Bibliografi ==
Arnǎutu, Robert R. A., Early Modern Philosophy of Technology: Bacon and Descartes, Zeta Books, 2017 ISBN 6066970364.
Debus, Allen G., The Chemical Philosophy, Courier Corporation, 2013 ISBN 0486150216.
Drake, Stillman, Essays on Galileo and the History and Philosophy of Science, University of Toronto Press, 1999 ISBN 0802075851.
Galileo Galilei, (trans: Stillman Drake), The Assayer, 1623
McClellan, James Edward; Dorn, Harold, Science and Technology in World History, Johns Hopkins University Press, 2006 ISBN 0801883598.
Dag Rune Olsen

Dag Rune Olsen (født 12. februar 1962 i Røros) er en norsk kreftforsker, professor i biomedisinsk fysikk ved Universitetet i Bergen, og tidligere rektor ved Universitetet i Bergen. Fra 1. august 2021 tiltrådte han som (ansatt) rektor ved Universitetet i Tromsø – Norges arktiske universitet.


== Akademisk karriere ==
Dag Rune Olsen var (2010–2013) dekan på Det matematisk-naturvitenskapelige fakultet. Tidligere var han avdelingssjef ved Kreftinstituttet ved Oslo universitetssykehus. Han har doktorgrad fra Universitetet i Oslo (1999).
I perioden 2013–2020 var Dag Rune Olsen rektor for Universitetet i Bergen.  Han overtok posisjonen fra Sigmund Grønmo i august 2013. Han trakk seg før den valgte perioden var over da han ble ansatt som rektor ved Universitetet i Tromsø.


== Referanser ==


== Eksterne lenker ==
(no) Dag Rune Olsen i Store norske leksikon
(no) Publikasjoner av Dag Rune Olsen i forskningsdokumentasjonssystemet CRIStin 
(no) Publikasjoner av Dag Rune Olsen i BIBSYS
Musikkåret 1772

Musikkåret 1772 er en oversikt over hendelser, fødte og avdøde musikkpersonligheter i 1772.


== Hendelser ==
2. januar - Under begavelsen til Sigismund von Schrattenbach, erkebiskopen av Salzburg blir Michael Haydns Missa pro defunctis Archespiscopo urfremført.
13. mars - Florian Leopold Gassmann erstatter Georg Reutter II som Hofkapellmeister ved hoffet til keiser Josef II i Wien.
5. juni - Carl Ditters von Dittersdorf blir adlet av keiserinne Maria Theresia.
Carl Stamitz blir komponist (resident) ved slottet i Versailles.
Charles Burney besøker Johann Baptist Vanhal i Wien.
Ignaz Pleyel blir elev av Joseph Haydn.


== Klassisk musikk ==
Johann Christian Bach - Symfoni Concertante i G C32
Joseph Haydn
Symfoni 44 "Trauer" og 45 "Farvel"
Strykekvartett, op. 20
Wolfgang Amadeus Mozart – Divertimenti K. 136-138 "Salzburg symfoniene"
Andrea Luchesi – 6 Sonataer for cembalo og fiolin op.1
Giovanni Paisiello – Rekviem for Gennara di Borbone


== Opera ==
Pasquale Anfossi – Alessandro nelle Indie
Johann Christian Bach
Endimione
Temistocle
Wolfgang Amadeus Mozart
Il sogno di Scipione
Lucio Silla


== Populær musikk ==
William Leeves & Lady Anne Barnard – "Auld Robin Gray"


== Fødsler ==
30. mars – Johann Wilhelm Wilms, nederlandsktysk komponist (død 1847)
25. april – Louis Deland, svensk skuespiller, sanger og danser (død 1823)
1. mai – Jacques-Michel Hurel de Lamare, fransk cellist (død 1823)
3. september – Nicola Tacchinardi, italiensk cellist og operasanger (tenor) (død 1859)
4. oktober – Francois-Louis Perne, fransk komponist (død 1832)
Franz Cramer, engelsk fiolinist (død 1848)
Cyrill Demian, østerriksk piano- og orgelmaker (død 1847)


== Dødsfall ==
13. februar – Pierre-Claude Foucquet, fransk organist og cembalist (født 1694)
Mars – Francesco Carattoli, italiensk operasanger (bass) (født ca. 1705)
11. mars – Georg Reutter II, østerriksk komponist (født 1708)
19. april – Johann Peter Kellner, tysk organist og komponist (født 1705)
22. april – Marie Favart, fransk operasanger, skuespiller og danser (født 1727)
6. mai – Edmund Pascha, tsjekkisk organist og komponist (født 1714)
15. juni – Louis-Claude Daquin, fransk komponist og organist (født 1694)
8. oktober – Jean-Joseph de Mondonville, fransk fiolinist og komponist (født 1711)


== Referanser ==
Association for Computing Machinery

Association for Computing Machinery (ACM) ble grunnlagt 15. september 1947 i New York som verdens første vitenskapelige selskap for informatikk. Formålet med organisasjonen skulle være å «fremme vitenskap om, utvikling, bygging og anvendelse av nye maskiner for beregning, grunnlegging, og annen omgang med informasjon».
Foreningen har ifølge egne informasjoner over 100 000 medlemmer (2013). Hovedkvarteret befinner seg i New York. Den utgir regelmessig forskjellige publikasjoner som Communications of the ACM (CACM) og Journal of the ACM (JACM).
ACM deler ut Turingprisen en gang i året.


== Referanser ==


== Eksterne lenker ==
(en) Offisielt nettsted 
(en) Association for Computing Machinery – kategori av bilder, video eller lyd på Commons
Trollull fellesmagasin

Trollull fellesmagasin på Mysen i Østfold er et tidligere industrianlegg, som i dag er overtatt av Østfold fylkeskommune. Anlegget brukes av Østfoldmuseene som eksternt gjenstandsmagasin.
Trollull AS ble grunnlagt som en mindre familiebedrift i 1933. Ideen var å produsere tynn ståltråd, så tynn at den kunne sammenliknes med tekstilfibre, og dermed brukes til rengjøring, både i industri og husholdning. Produktet fikk merkenavnet Trollull, og ble et begrep i norsk etterkrigstid, men produksjonen gikk også i stor grad til eksport. På 1970-tallet hadde bedriften ca. 40 ansatte, men den videre økonomiske utviklingen gjorde at eksportmarkedet ble mer og mer lukket for trollulla. I 2003 ble de siste 16 ansatte sagt opp, og produksjonsutstyret ble solgt til utlandet.
I 2004 ble fabrikklokalene i Mysen kjøpt av Østfold fylkeskommune. Man hadde lenge arbeidet for at fylkets lokalmuseer måtte organiseres i en paraplyorganisasjon. En av grunnene til dette var at de forskjellige gjenstandssamlingene led under svært dårlige bevaringsforhold. Den gamle fabrikken ble bygd om til et stort, fullt moderne museumsmagasin på totalt 3200 m2, kontorer og tekniske rom inkludert. Av dette er omtrent halvparten rene magasiner med i alt nesten 10 000 meter hyller. Offisiell åpning var 26.september 2012. 
I bygningen er det installert klimaanlegg for konstant temperatur og luftfuktighet, fordelt på ulike soner for gjenstander av ulikt materiale. For å minimere faren for skader av mugg, insekter mv., går alle gjenstander med organisk materiale gjennom varmebehandling i et særskilt varmekammer før de innlemmes i magasinet. 
Trollull fellesmagasin er til daglig ikke åpent for publikum. Gjenstandene i magasinene tilhører de enkelte museene.
ACM

ACM kan bety:

Association for Computing Machinery
Autoriteit Consument en Markt
Air chief marshal
Align CAN-bus Modul